กสทช.คาดยอดผู้ใช้ 3G แตะ 25.6 ล้านเลขหมาย ปลายปีนี้
สำนักงาน กสทช. เผยอัตราค่าโทรศัพท์มือถือปี 56 บนคลื่น 2.1 GHz ลดลงจากปี 55 เฉลี่ยประเภทเสียง 45% อินเทอร์เน็ต 36% SMS 46% MMS 29% และยอดผู้ใช้บริการ 3G บนคลื่นความถี่ 2.1 MHz ล่าสุดทะลุ 22.7 ล้านเลขหมาย คาดว่าจะเพิ่มเป็น 25.6 ล้านเลขหมายในปลายเดือน ธ.ค. 56 โดยมียอดผู้ใช้บริการโทรศัพท์มือถือทั่วประเทศทั้งหมด 94.4 ล้านเลขหมาย คาดว่าจะเพิ่มเป็น 95.5 ล้านเลขหมายในปลายเดือน ธ.ค. 5624 ธ.ค.2556 ฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (เลขาธิการ กสทช.) เปิดเผยว่า จากสถิติของสำนักงาน กสทช. พบว่า ภาพรวมอัตราค่าบริการโทรศัพท์เคลื่อนที่ปี 2556 ลดลงจากปี 2555 โดยสภาพตลาดการให้บริการโทรศัพท์เคลื่อนที่มีการแข่งขันมาตลอด โดยเฉพาะการให้บริการโทรศัพท์เคลื่อนที่ 3G บนคลื่นความถี่ 2.1 GHz ที่ได้รับความนิยมอย่างรวดเร็ว เมื่อเปรียบเทียบกับอัตราค่าบริการปี 2555 พบว่า อัตราค่าบริการโทรศัพท์เคลื่อนที่ 3G บนคลื่นความถี่ 2.1 GHz ประเภทเสียงลดลงจาก 0.97 บาทต่อนาที เหลือ 0.53 บาทต่อนาที ลดลง 45% อัตราค่าบริการอินเทอร์เน็ตลดลงจาก 0.33 บาทต่อเมกกะไบต์ เหลือ 0.21 บาทต่อเมกกะไบต์ ลดลง 36% ส่วนอัตราค่าบริการ sms ลดลงจากข้อความละ 1.56 บาท เหลือ ข้อความละ 0.84 บาท ลดลง 46% และอัตราค่าบริการ mms ลดลงจากข้อความละ 3.9 บาท เหลือ ข้อความละ 2.77 ลดลง 29%สำหรับยอดผู้ใช้บริการโทรศัพท์เคลื่อนที่ระบบ 3G บนคลื่นความถี่ 2.1 GHz จนถึงเดือน พ.ย. 2556 พบว่า มีจำนวนทั้งสิ้น 22728145 เลขหมาย คาดการณ์ว่ายอดผู้ใช้บริการฯ ในปลายเดือน ธ.ค. 2556 จะเป็น 25600000 เลขหมาย โดยยอดผู้ใช้บริการโทรศัพท์เคลื่อนที่ทั่วประเทศจนถึงเดือน พ.ย. 2556 มีจำนวน 94424016 เลขหมาย คาดการณ์ว่ายอดผู้ใช้บริการโทรศัพท์เคลื่อนที่ทั่วประเทศในปลายเดือน ธ.ค. 2556 จะเป็น 95500000 เลขหมาย ซึ่งพบว่าเพิ่มขึ้นจากปี 2555 ที่มีผู้ใช้บริการฯ ประมาณ 87500000 เลขหมาย หรือเพิ่มขึ้นประมาณ 9% จากปี 2555โดยจำนวนผู้ใช้บริการโทรศัพท์เคลื่อนที่ระบบ 3G บนคลื่นความถี่ 2.1 GHz จนถึงเดือน พ.ย. 2556 จำนวน 22728145 เลขหมาย แบ่งเป็น เลขหมายของบริษัท แอดวานซ์ ไวร์เลส เน็ทเวิร์ค จำกัด (AWN) จำนวน 14519648 เลขหมาย เลขหมายของบริษัท ดีแทค เนทเวอร์ค จำกัด (DTN) หรือ TriNet จำนวน 6297575 เลขหมาย บริษัท เรียล ฟิวเจอร์ จำกัด (RF) จำนวน 1410922 เลขหมาย และบริษัท ทีโอที จำกัด (มหาชน) จำนวน 500000 เลขหมาย สำหรับยอดผู้ใช้บริการโทรศัพท์เคลื่อนที่ทั่วประเทศจนถึงเดือน พ.ย. 2556 มีจำนวน 94424016 เลขหมาย แบ่งเป็น เลขหมายที่อยู่กับเครือข่าย AIS จำนวน 40761915 เลขหมาย เลขหมายที่อยู่กับเครือข่าย DTAC จำนวน 29876389 เลขหมาย เลขหมายที่อยู่กับเครือข่าย TRUE จำนวน 23185172 เลขหมาย และอยู่กับเครือข่ายอื่นๆ อาทิ CAT TOT จำนวน 600000 เลขหมายทั้งนี้ สถิติดังกล่าวสอดคล้องกับผลสำรวจพฤติกรรมการใช้บริการโทรคมนาคมของประชากรไทย พ.ศ.2555-2556 ของสำนักงาน กสทช. ที่พบว่าบริการโทรศัพท์เคลื่อนที่เป็นบริการโทรคมนาคมที่คนไทยในทุกพื้นที่นิยมใช้สูงสุด มากกว่าบริการโทรศัพท์ประจำที่ หรือโทรศัพท์พื้นฐาน และบริการโทรศัพท์สาธารณะ
 สำนักงาน กสทช. เผยอัตราค่าโทรศัพท์มือถือปี 56 บนคลื่น 2.1 GHz ลดลงจากปี 55 เฉลี่ยประเภทเสียง 45% อินเทอร์เน็ต 36% SMS 46% MMS 29% และยอดผู้ใช้บริการ 3G บนคลื่นความถี่ 2.1 MHz ล่าสุดทะลุ 22.7
3G,กสทช.,คลื่น 2.1 GHz,โทรคมนาคม,โทรศัพท์มือถือ